Številka: 024-20/2019/21

Datum: 18. 12. 2019

**Zapisnik 3. seje Sveta za območja z omejenimi možnostmi za kmetijsko dejavnost, 18. 12. 2019, Ljubljana**

Prisotni: Janez Beja (Kmetijsko gozdarska zbornica Slovenije), prof. ddr. Ana Vovk Korže (Filozofska fakulteta UM), Tomaž Cunder (Kmetijski inštitut Slovenije), Roman Savšek (Zveza društev rejcev drobnice), Nina Barbara Križnik (Gospodarska zbornica Slovenije), dr. Andreja Ferreira (GIS), prof. dr. Karmen Pažek (Fakulteta za kmetijstvo in biosistemske vede UM), Matjaž Podmiljšak (Zadružna zveza Slovenije), Boris Orešek (Sindikat kmetov Slovenije).

MKGP:dr. Jože Podgoršek, Marjeta Bizjak, Polona Kolarek, Barbara Medved-Cvikl, Silvester Kranjec.

Dnevni red:

1. Ugotavljanje sklepčnosti in potrditev dnevnega reda,

2. Pregled in potrditev zapisnika prejšnje seje,

3. Seznanitev s predlogom Uredbe EU za prehodno obdobje v letu 2021, in informacija o vprašanju 2 do 3 letnega prehodnega obdobja za OMD,

4. Sistem točkovanja KMG v OMD, ukinitev »Robičevega« sistema in upoštevanje zgolj točkovanja, skupaj s problematiko strmih kmetijskih zemljišč (nadaljevanje 6. točke iz prejšnje seje),

5. Kmetijska zemljišča v Naturi 2000 (sklepi prejšnje seje),

6. Razno.

Ad 1

Na seji je bilo prisotnih 9 članov, Svet je bil sklepčen in je potrdil dnevni red.

Ad 6 Najprej se je opravila točka Razno, kjer je prof. ddr. Ana Vovk Korže predstavila predloge ukrepov na OMD. Na predstavitev se je odzval DS Jože Podgoršek in izpostavil ideje, ki se nam zdijo izvedljive, nekatere, ki jih že podpiramo ter opozoril na nekatere, ki so v resnici zelo počasne (npr. strukturne spremembe)

Ad 2

Potrjen je bil zapisnik 2. seje z dopolnilom, da so se nedokončane točke prenesele v naslednjo sejo.

Ad 3

S strani MKGP so bile podane informacije o obravnavi predlogov predpisov na EU ravni, predvsem pa o Uredbi za prehodno obdobje, ki je v razpravi. Februarja 2020 naj bi potekali pogovori glede ovojnice za novo SKP.

Leto 2021 naj bi DČ, ki nimajo več sredstev koristile sredstva novega programskega obdobja. Obveznosti KOPOP, EK, DŽ se lahko ohranijo (podaljšajo) za eno leto, nove obveznosti pa sprejmejo za največ tri leta. Kar precej DČ predlaga prehodno obdobje tudi za leto 2022. Nekatere DČ nasprotujejo izvajanju starih ukrepov za nov denar. V razpravi so bili podani predlogi, da bi se obveznosti podaljšale za čas, ko bo trajalo prehodno obdobje ter pripombe, da nekateri KOPOP ukrepi niso več uporabni

**SKLEP 1: MKGP preuči, ali se v letu 2020 mora nadaljevati cela obveznost, ali bi lahko izbrali le posamezno zahtevo ali dodali novo zahtevo.**

Ad 4

Podana je bila predstavitev točkovanja KMG v OMD, uporaba »Robičevega« sistema v postopku izračuna OMD plačila na hektar in navedeni predlogi za izračun OMD plačila v novi perspektivi. V razpravi je bilo opozorjeno, da bo potrebno biti pozoren na prerazporeditvene učinke, ter da bi bilo dobro v takem primeru povečati sredstva za OMD. Sprejet je bil sklep

**SKLEP 2: Svet se je seznanil s izračunom plačila na podlagi točkovanja KMG v OMD in »Robičevega sistema«**

**SKLEP 3:Strmine, ki se ukinjajo v I. stebru, naj se najdejo v sistemu uteži in drugih elementih bodočega izračuna plačila OMD kot je bilo vidno na predstavljenih primerih.**

Ad 5

Točka o kmetijskih zemljiščih v Natura 2000 se prestavi.

Pripravil:

Silvester Kranjec